Live Free or Die Hard

***Live Free or Die Hard*** (títol orichinal en anglés, en aragonés ***Vive libre u muere duro***, estrenada en Aragón con o títol en castellano de ***La jungla 4.0***, en aragonés ***A chungla 4.0***) ye una cinta de l'anyo 2007 de cine d'intriga d'acción coproducida por o cine estausunidense y lo cine britanico, con una banda sonora orichinal de Marco Beltrami, una dirección de fotografía de Simon Duggan y una producción cinematografica de Michael Fottrell ta las productoras *[[Cheyenne Enterprises]]*, *[[Dune Entertainment]]*, *[[Ingenious Film Partners]]* y *[[Wintergreen Productions]]*. Fan parte de l'elenco d'a cinta, entre d'atros actors, Bruce Willis, Justin Long, Timothy Olyphant, Mary Elizabeth Winstead, Maggie Q, Kevin Smith, Cliff Curtis, Jonathan Sadowski, Edoardo Costa, Cyril Raffaelli, Yorgo Constantine, Željko Ivanek, Christina Chang y Len Wiseman.

*Live Free or Die Hard* ye la cuatrena cinta d'a franquicia cinematografica *[[Die Hard (franquicia)|Die Hard]]* y en ella se conta cómo dimpués d'un apagón escaiciu en a seu d'a *[[FBI Cyber Division]]*, a división d'o *[[Federal Bureau of Investigation]]* que se troba al cudiau d'as investigacions sobre cibernetica, o subdirector d'o FBI, *Miguel Bowman*, demana que li leven a toz os piratas informaticos mas destacaus d'o país ta que i colaboren en a investigación. A *[[John McClane]]*, un policía d'a ciudat de Nueva York, lo ninvían en Nueva Jersey ta recullir-ie a *Matthew Farrell*. Pero cuan i plega a recullir-lo, reciben un ataque ordenau por *Thomas Gabriel*, un perigloso terrorista, encara que consiguen fuyir-ne y marchar enta Washington, DC. Mientres lo viache, *Bowman* li conta a *McClane* que heba disenyau un algoritmo ta que *Mai Linh*, una atra pirata informatico, descifrase un sistema de seguridat especifico con a finalidat de comprobar legalment a suya vulnerabilidat. Pero cuan son viachando lis plegan noticias y *Bowman* constata que se ye producindo un ataque de gran intensidat contra la infraestructura informatica d'o país. Cuan reciben un segundo ataque y consiguen fuyir-ne de nuevo, *Bowman* explica que lo siguient paso lochico de l'ataque informatico ye actuar contra lo rete de subministro d'electricidat y deduz que ye en periglo una gran estación de control en Virchinia Occidental, asinas que marchan enta ella, ta trobar-la en mans de *Mai Linh*, que actúa baixo las órdens de *Gabriel*. Consiguen matar-la y evitar l'ataque de momento, pero amás *Bowman* explica a *McClane* que *Gabriel* heba treballau con él a lo servicio d'o Gubierno d'os Estaus Unius pero que cuan li dioron palleta decidió vengar-se. Bien luego *Gabriel*, en conoixer a muerte de *Mai Linh*, qui amás yera la suya amant, desvía grans cantidaz de gaz natural enta la central de Virchinia Occidental, ta fer que explote, pero nuevament consiguen fuyir. Tanimientres, *Gabriel* ha conoixiu a existencia d'una filla de *McClane* clamada *Lucy*, y ha conseguiu secuestrar-la.

A cinta s'ambienta en a suya epoca actual (2007) en Nueva York, en Nueva Jersey, en Maryland, en Washington, DC y en Virchinia Occidental, y las suyas escenas se filmoron en Baltimore en Maryland, en Camden en Nueva Jersey, en Washington, DC, en Philadelphia en Pennsilvania y en Pomona, El Segundo, Pasadena, Redondo Beach, Santa Clarita y Los Angeles en California, amás d'en os *[[Los Angeles Center Studios]]* y los *[[20th Century Fox Studios]]* en Los Angeles y en os *[[Universal Studios]]* en Universal City, tamién en California.

Se tracta d'una cinta que ha recibiu bels premios y nominacions, encara que garra d'istos premios no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 2007.
* Cintas de 2007.

## Referencias

## Vinclos externos
*  Pachina web oficial de *Live Free or Die Hard*.